钦定古今图书集成/明伦汇编/家范典/第061卷 > 春秋四传 > 《盗杀卫侯兄𦄌》
## 钦定古今图书集成/明伦汇编/家范典/第061卷 > 春秋四传 > 《盗杀卫侯兄𦄌》

《春秋》：昭公二十年“秋，盗杀卫侯之兄絷。”

《左传》：“卫公孟絷狎齐豹，夺之司寇与鄄，有役则反之，
无则取之。公孟恶北宫喜、褚师圃，欲去之。公子朝通
于襄夫人宣姜，惧而欲以作乱。故齐豹、北宫喜、褚师
圃、公子朝作乱。初，齐豹见宗鲁于公孟，为骖乘焉。丙
辰，卫侯在平寿，公孟有事于盖获之门外。齐子氏帷
于门外而伏甲焉。使祝蛙寘戈于车，薪以当门，使一”
乘从公孟以出。使华齐御公孟、宗鲁骖乘，及闳中。齐
氏用戈击公孟，宗鲁以背蔽之，断肱以中公孟之肩，
皆杀之。公闻乱，乘，驱自阅门入。庆比御公，公南楚骖
乘。使华寅乘贰车及公宫，鸿骝魋驷乘于公。公载宝
以出。褚师子申遇公干马路之衢，遂从。过齐氏，使华
寅肉袒执盖，以当其阙。齐氏射公，中南楚之背。公遂
出。寅，闭郭门，逾而从公，公如死鸟。析朱鉏宵从《窦》出，
徒行从公。齐氏之宰渠子召北宫子，北宫氏之宰不
与闻，谋杀渠子。遂伐齐氏，灭之。丁巳晦，公入，与北宫
喜盟于彭水之上。秋七月戊午朔，遂盟国人。八月辛
亥，公子朝、褚师圃、子、玉霄、子高鲂出奔晋。闰月戊辰，
杀宣姜。卫侯赐析朱鉏，谥曰成子，以齐氏之墓予之。
《公羊传》：“母兄称兄，兄何以不立？有疾也。何疾尔？恶疾
也。”

《榖梁传》：盗，贱也，其曰兄，母兄也。目卫侯，卫侯累也。“然
则何为不为君也？曰有天疾者，不得入乎宗庙。辄者
何也？曰两足不能相过，齐谓之綦，楚谓之踙，卫谓之
辄。”

〈大全〉范氏曰：“诸侯之尊，弟兄不得以属通。《经》不书卫公子，而斥言卫侯之兄者，恶其不能保护其兄，乃为盗所杀，故称至贱，杀至贵。”孙氏曰：“以卫侯之母兄盗得杀之。卫侯之无刑政也若此，故书以著其恶。”张氏曰：“絷以有疾，不得列于宗而废，是以灵公得立，则所以事其兄使全其身者，必无所不用。其至亲爱之而使不”得有为于其国，此舜所以尽其恩于兄弟也。灵公受国于有疾之兄，乃听其无礼于大夫，且俾之预于政，而又不能防闲其母，以预制其祸乱，使盗贼窃发，兄死身危，几亡其国，故书“盗杀卫侯之兄絷”，以深罪之也。